cyanic-selkie/wikianc huggingface dataset:
Маќеа (ТВ серија)
Синопсис
Марија повторно се мажи за Естебан за да ја поврати љубовта на своите деца, но сето ова не излегува толку лесно, бидејќи нејзините деца ја гледаат само како маќеа која дошла само да го заземе местото на нивната мртва мајка која ја обожаваат. Таа мајка е всушност еден портрет на непозната жена кој Естебан нарачал да го нацртаат за да има нешто што ќе ја потврди неговата лага. Марија мора да се избори и со интригите на тетките и пријателите на Естебан, пред сè со Фабиола, која отсекогаш била вљубена во Естебан. Марија исто така дознава дека Естебан има трето дете, Анхел, и никој не сака да отрие кои се неговите родители. Анхел, е еден млад болен и несигурен човек, кого Марија го прифаќа веднаш и се однесува со него како спрема сопствено дете.
Полека пополека, Марија успева да ја добие љубовта на своите деца, без да открие која е всушност вистинската врска која ги поврзува. Таа и помага на Естреља да созрее, да престане да биде површна и безобразна девојка, и да разбере дека од двајцата нејзини додворувачи, Карлос и Греко, Греко е оној што и одговара, бидеќи тој навистина ја сака, а Карлос само трча по нејзините пари. Хектор е едно арогантно момче на кого Марија му дава една огромна лекција кога тој ја запознава Вивиан (пријателка на Марија од затворот), и се заљубува во неа. Благодарение на поддршката на Марија, Анхел станува човек оптимист и сигурен во себе.
Но, покрај сето тоа, најголемиот проблем на Марија е Естебан. Марија се наоѓа на еден суров крстопат, бидејќи сфаќа дека сè уште го сака својот маж со целото срце, а и тој ја сака неа. Сега, нејзиното срце е скаменето од дваесет години осаменост и лутина, но и покрај тоа таа треба да најде сили за да избере помеѓу правдата и прошката. На крајот, конечно се дознава кој ја убил Патрисиа, и излегува дека Деметрио бил тој кој сите ги мамел толку време, и ги замолчувал оние кои кои знаеле дека тој е вистинскиот виновник. Суровиот убиец е конечно приведен при обид да ја убие Марија. На крајот Марија останува со Естебан, Естреља со Греко, Хектор со Вивиан и Анхел со Алма.
Улоги
• Victoria Ruffo - María Fernández Acuña de San Román • César Évora - Esteban San Román • Jacqueline Andere - Alba San Román • Margarita Isabel - Carmela San Román • Cecilia Gabriela - Daniela Márquez de Rivero • Guillermo García Cantú - Demetrio Rivero • Sabine Moussier - Fabiola de Mendizábal • René Casados - Bruno Mendizábal • Eduardo Capetillo - Leonel Ibáñez • Lorenzo de Rodas - Servando Maldonado • Martha Julia - Ana Rosa Braun Márquez • Michelle Vieth - Vivian Sousa de San Román • Ana Layevska - Estrella San Román Fernández de Montes • Mauricio Aspe - Héctor San Román Fernández • Miguel Ángel Biaggio - Ángel San Román • Mariana Ríos - Lupita Montes de Ibáñez • Ximena Herrera - Alma Muñoz de San Román • José Luis Reséndez - Greco Montes • Joaquín Cordero - Padre Belisario • Montserrat Olivier - Patricia de Ibáñez
Маќеа - години подоцна (La Madrastra - Años después.)
Оваа екстра епизода првпат е емитувана на El canal de las Estrellas на 30 Јули 2005, ден подоцна од финалето на серијата. Десет години подоцна, фамилијата Сан Роман живее среќно и сложно со новите 4 внучиња, вклучувајќи ги и жителите на Xochimilco, а во оваа специјална епизода Даниела, Бруно и Фабиола не се појавуваат. (Спомнато е само дека Даниела е омажена за постар човек, а Бруно и Фабиола им помагаат на болните деца). Фамилијата Сан Роман е на патување во колибата на Патрисиа, незнаејќи дека Деметрио, кој мислат дека е починат една година пред тоа, е всушност жив кој со помош на малиот Анхел, синот на Анхел и Алма, и дадилката на децата Диана планира да ја убие целата фамилија. По многуте обиди да ги убие своите роднини, Анхелито ја наведува Марија да оди во една колиба каде што Деметрио ја држи заробена Естреља. Естебан доаѓа да ги спаси, но додека се бори со Деметрио една свеќа паѓа палејќи ја колибата, во која загинуваат Деметрио и Диана. Малиот Анхел е пред смрт, но молитвите на Марија до Девицата Марија го спасуваат нејзиниот внук, а таа му ја подарува сребрената статуа на Девицата за секогаш да го потсетува дека треба да биде добар.
Два краја
Маќеа имаше два краја.Првиот крај беше снимен во 2005 каде убиецот беше Деметрио,а вториот крај беше снимен во 2007 каде убиецот беше Фабиола.Исто така е снимено мало продолженија на серијата во ќе се расказува живот на ликовите по десет години и како Деметрио побегнал од затвор за да им се одмазди.
797 п.н.е.
797 п.н.е. — година според општоприфатениот календар. Тоа била 797. година пред новата ера, 797. од првиот милениум п.н.е., 97. од 8 век п.н.е. и осма од 790-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4711 и 4712 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3953 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2963 и 2964 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 44 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 797 година се протега во 1839 и 1840, додека според второто гледиште, годината трае во текот на 1899 и 1900 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 254 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1462 и 1461 исламска година пред хиџра.
Кузман Јосифоски-Питу
Кузман Јосифоски-Питу (Прилеп, 23 јуни 1915 — Скопје, 25 февруари 1944) — македонски комунист, еден од главните организатори на антифашистичкото движење (1938 — 1941) и на НОБ во Македонија (1941 — 1944). Бил прогласен за Народен херој на Југославија на 2 август 1945 година, како еден од првите борци од Македонија кои го добиле тоа одликување (заедно со Стеван Наумов - Стив, Орце Николов, Страшо Пинџур, Христијан Тодоровски - Карпош и Мирче Ацев). Поради својата неуморна народно-ослободителна дејност многу луѓе го нарекуваат Гоце Делчев на НОБ (Вториот Гоце Делчев).
Животопис
Студирал на Универзитетот во Белград каде бил еден од предводниците на напредната студентска младина. Станал член на КПЈ во 1938 година. Бил еден од организаторите на студентско друштво „Вардар“ и на македонското национално движење МАНАПО. Од 1939 година бил испратен на партиска работа во Прилеп каде бил поставен за секретар на Месниот комитет на КПЈ. Бил организатор и учесник на повеќе национални манифестации и демонстрации за подигање на национално-револуционерната свест за продолжување на ослободителната борба против окупаторскиот режим. Поради несогласување со политиката на Методија Шаторов-Шарло бил исклучен од Партијата. Бил говорник на Илинденската демонстрација (1940), на која била барана промена на режимот, национално-политички права, ослободување на Македонија и др. Од 1940 година член бил на ПК на КПМ, на Главниот штаб, на ЦК на КПМ и на Иницијативниот одбор за свикување на АСНОМ.
Учество во НОБ
Во октомври 1941 земал активно учество во организирањето и дејствувањето на првиот прилепски партизански одред, кој почна со нападот на участокот на 11 октомври 1941. Неговата активност во 1942та година, е забележана во западните делови на Македонија, каде успева да ги возобнови старите и да оформи нови ограноци низ Тетово, Гостивар, Мавровско, Дебар, Кичево и Струга. Тој е еден од иницијаторите за издавање на партискиот леток "Востаник", кој подоцна е преименуван во "Братство". Весникот претставувал единствен весник во тој период кој излагал со статии напишани и на македонски и на албански јазик, бидејќи бил дистрибуиран низ региони каде живееле и Македонци и Албанци. По Преспанското советување на 2 август 1943 година дошол во Скопје да раководи со борбата на македонскиот народ, во заднината на фашистичкиот окупатор. Упорен борец за создавање на самостојна македонска држава, во својата илегална работа патувал честопати во западните делови на Македонија, тогаш окупирани од Италија. Во текот на бугарската окупација на Македонија живеел илегално во населбата Буњаковец.
Смрт
Во февруари му било кажано дека бугарската полиција дознала за неговата активност и тој морал да замине во партизани. Но, на 25 февруари 1944 при обидот да го напушти Скопје, во Козле во близина на некогашната фабрика „Алумина“ бил убиен од бугарски војник. Таму денес постои спомен-плоча.
Во центарот на неговиот роден град Прилеп веднаш до Музејот на 11 октомври (поранешниот бугарски участок), постои негов споменик од мермер, а во Скопје постои споменик во студентскиот дом кој го носи неговото име, а има уште една спомен-плоча на Кузман Јосифовски-Питу, во дворот на бугарската амбасада.
Стефан де Врај
Стефан де Врај (роден на 5 февруари 1992 година) — холандски фудбалер, играч од одбраната на ФК Интер и на холандската репрезентација.
Неговата репрезентативна кариера започнала во 2012 година, и од тогаш забележал над 25 настапи за Холандија. Тој бил во холандскиот тим кој го освоил третото место на Светското првенство во 2014 година, и бил избран во тимот на турнирот.
Ран живот
Де Врај израснал во Аудкерк на Ајсел, Јужна Холандија. Тој е помлад син на Јан де Врај, кој некогаш играл за локалниот ВВ Спирит, каде што Стефан ја започнал кариерата. Неговите постари браќа Нилс и Ерик, играле фудбал во нивната младост, но подоцна тргнале по други патишта.
Равниште (Железница)
Равниште — археолошко наоѓалиште во кратовското село Железница.
Наоѓалиштето претставува некропола римско време.
Наоѓалиштето е некропола од римското време во која се откриени 4 гроба.
Битолски Санџак
Битолски Санџак (Manastir Sancağı) – санџак во Румелискиот Пашалак (1465–1867) и потоа во Битолскиот Вилает (1874–1912). Административното седиште било во Битола.
1880
Во 1880 година Битолскиот Санџак ги опфаќал следните подединици наречени кази:
И следните мудурлуци:
–1908
Подединиците, кази, на Битолскиот Санџак ги опфаќале (пред 1908):
1897
Според рускиот конзул во Битолскиот Вилает, Александар Ростковски, вкупното население во 1897 година во санџакот изнесувало 308.996 жители, при што Ростковски населението го поделил во следните групи:
1906/07
Според отоманскиот попис од 1906/07 година, вилаетот имал вкупно население од 824.828 луѓе, етнички составено како:
HD 202654
HD 202654 (BD + 47 3348, SAO 50631, HR 8136) — ѕвезда со привидна величина од 6.46, во соѕвездието Лебед при ректасцензија 21:15:36,8 и деклинација +47°58′25″
Патриотски младински сојуз на Шведска
Патриотскиот младински сојуз на Шведска (Sveriges fosterländska ungdomsförbund), ― организација уставовена на 9 април 1917 година, од претставници на т.н. Национално демократско младинско движење. Организацијата работела на зачувување на монархијата и службената црква.
Една година по основањето, организацијата имала 75 месни единици и околу 6.000 членови. На годишен национален состанок бил избран единаесетчлен Средиштен комитет кој назначил петчлен Извршен комитет. Орган на организацијата бил националниот демократ (Nationaldemokraten).
Кога шведските говорници од Финска пристигнале во Шведска за време на Финската граѓанска војна, организацијата мобилизирала логистичка поддршка за нив.
IC 469
IC 469 — галаксија во соѕвездието Паун, заведена во Новиот општ каталог на длабоконебесни тела.
Објектот бил предмет и на други истражувања, па освен како IC 469 се споменува и како ESO 74-18, AM 2048-711, IRAS 20485-7119.
Откривање
Објектот е откриен на 26 септември 1900 година од страна на Делајл Стјуарт.
Други поделби
Проучување на IC 469 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 65662.
Користена литература
Reference Catalogue of Bright Galaxies. Austin, Texas, University of Texas Press, 1976.(118,206) (Catalog)
Росалинда
Синопсис
Росалинда е работлива девојка од пониска класа. Работи во цвеќарницата на дедо Флорентино. Кога мајката на Росалинда умира, таа се сели со својот татко Хавиер, со сестрите Федра и Луси и братот Бето. Федра е себична девојка, додека пак Луси е добра како Росалинда. Бето е криминалец, лажго и крадец. Хавиер дознава дека една од трите ќерки не е негова ќерка и ја започнува истрагата. Росалинда го запознава Фернандо Хосе Алтамирано дел Кастилјо кога разнесува цвеќе во ресторанот на Херардо, пријателот на Фернандо. Тие се заљубуваат, но мајка му на Фернандо, злобната Валерија ја забранува оваа врска, бидејќи Росалинда е од сиромашна класа.
ДВД Издание
Мексиканската продукција Телевиса издаде и оригинален ДВД пакет од серијата Росалинда'. Во пакетот се состоат 3 двд цедеа, со сите 80 епизоди.
Росалинда на Балканот
Македонија: МТВ Телевизија Србија: Пинк Телевизија Босна и Херцеговина: БХТ1 Хрватска: Нет Словенија: Канал А Бугарија: Нова Телевизија; ТВ 7 дни; Diema Family Црна Гора: ТВ Ин
Есмералда (ТВ серија)
Есмералда е една од најпопуларните мексикански теленовели. Оваа теленовела беше снимана и премиерно преикажувана во Мексико во 1997 година. Серијата го освои целиот свет, како и нашата земја. Оваа теленовела кај нас се емитуваше на МТВ Телевизија, во 1999 година. Серијата во Мексико доби наградата за најдобра теленовела на годината.
Синопсис
Една врнежива ноќ се родени две бебиња, секое од нив ги чека прегратката од својата фамилија. Но, опсесивната желба за машки наследник, ќе ги натера Доминга и Крисанта, две бабици, да ги заменат новороденчињата. Момчето е родено во мала куќа, но првпат заплакал во огромна вила, додека девојчето кое се лулало во сребрена колевка, своите први чекори ги направила по шумските стази. Цената на молкот за оваа страшна тајна се двете смарагдни обетки, и девојчето е наречено по нив, Есмералда. Родена е слепа, но добрината во нејзиното срце и дава доволно светлина во нејзиниот живот. Многу години подоцна, Есмералда и Хосе Армандо се запознаваат и се заљубуваат еден во друг. Но, тајната од нивното минато, наскоро ќе излезе на виделина.
главна глумица во филмот е Есмералда-Летисија Калдерон
Крал (шах)
Кралот (♔,♚) е најважната фигура во шахот. Целта на играта е да се вршат закани кон противничкиот крал на начин што тој нема да може да побегне (шах-мат). Ако кралот на играчот е под закана од туркање, тогаш се вели шах, и играчот мора да ја отстрани заканата со следниот потег. Ако тоа не може да се стори, тогаш се вели шах-мат, при што играчот губи. Играчот не може да направи ниту еден потег со кој ќе го постави својот крал во шах. Иако кралот е најважната фигура, често е и најслабата во подоцнежната фаза од играта, кога се останати само неколку фигури на шаховската табла.
Карл Виман
Животопис
Виман се родил во Корвалис, Орегон Во САД и се школувал во Корвалското средно училиште. Виман својата диплома ја стекнал на МИТ во 1973 година, а докторската титула од Стенфорд во 1977 година, тој истот ака бил прогласен за доктор на науки, почесен доктор од Чикашкиот универзитет во 1977 година. Тој бил награден со Лоренцов медал во 1998 година. Во 2001 година, ја добил Нобеловата награда за физика, заедно со Ерик Корнел и Волфганг Кетерле, за добивањето на првиот Бозе-Ајнштајнов кондензат. Во 2004 година, би прогласен за Американски професор на годината меѓу сите докторски и истражувачки универзитети.
Крал (шах)
Поставување и движење
Белиот крал стартува на првото поле што е десно од кралицата. Додека пак, црниот крал стартува директно спроти белиот крал. Поинаку кажано, почетната на белиот крал е на полето e1, а на црниот - полето е8.
Ангели и демони (филм)
Ангели и Демони е американски игран филм кој беше промовиран на 15 мај 2009 година. Филмот се заснова на истоимениот роман на Ден Браун, Ангели и демони. Тој е продолжение на Кодот на Да Винчи од 2006 година, и покрај тоа што самиот роман е напишан пред романот Кодот на Да Винчи. Во главната улога повторно се појавува Том Хенкс во улога на Роберт Ленгтон, а режисер на филмот е Рон Хаувард.
Карл Виман
Животопис
Виман се вработил на Универзитетот во Британска Колумбија на 1 јануари 2007 година, и започанал силна образовна иницијатива, задржал само 20 % од часовите на Универзитетот во Колорадо за да раководи со научниот образоврн проект кој го започнал во Колорадо. НА 1 септември 2013 година, Виман се вработил на Стенфорд со двојна настава на одделот за физика и додипломското образовно училиште.
Крал (шах)
Поставување и движење
Кралот може да се помести едно поле во секоја насока (хоризонтално, вертикално или дијагонално) сè додека на тоа поле не се наоѓа пријателска фигура или со самото движење ќе се постави во положба на шах. Како резултат на тоа, противничките кралеви може никогаш да не се наоѓаат на иста линија, ист ред или иста дијагонала и меѓу нив има само едно празно поле (види опозиција), но кралот може да врши директен напад (напад кога една фигура се движи кон друга) со отворање на ловецот, топот или кралицата. Кралот исто може да биде дел од посебниот потег, наречен рокада.
Карл Виман
Животопис
Виман е основач и раководител на PhET, мрежна страница на Универзитетот во Колорадо на која се претставен голем број на симулации како да се подобри учењето и предавањето на физиката, хемијата, биологијата географијата и математиката. Link
Крал (шах)
„Шах“ и „шах-мат“
За кралот кој е под напад се вели дека е во шах, а играчот мора веднаш да ја поправи ситуацијата. Постојат ти начини на кои може да се направи тоа:
Карл Виман
Животопис
Виман е член на одборот на Американскиот саем за наука и инженерство. Виман бил предложен за претставник за наука и технологија во Белата куќа на 24 март 2010 година. Неговото сослушување пре комитетот за Трговија било на 20 мај 2010 година исотот го поминал едногласно. На 16 септември 2010 година, Д-р. Виман исто така така бил потврден едногласно. Го напуштил местото во јуни 2012 година поради здравствени причини.
Крал (шах)
„Шах“ и „шах-мат“
Ако ниту една од овие можности не може да се направи, кралот е во позиција на шах-мат и тој ја губи играта.
„Пат“
Пат е позиција во шахот кога не постои веќе можност за изведување на каков било потег.
Ако тоа се случи, играта завршува нерешено. Играчот којшто има многу мала шанса да победи или пак никаква, со цел да ја избегне победата, пробува да ја доведе играта во оваа ситуација.
Улога во играта
Не е значајно да му се додели вредност на кралот во однос на останатите фигурни, поради тоа што не може да биде турнат или разменет, но мора да се штити по секоја цена. Па затоа, неговата вредност е бесконечна.
Уникод
Уникод дефинирал два кода за кралот:
♔ U+2654 Бел крал (HTML ♔)
♚ U+265A Црн крал (HTML ♚)
Космос-279
Космос-279 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 15 април 1969 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4730 килограми. Космос-279 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,0 минути, додека аголот на наклонетост на орбиталната рамнина во однос на рамнината на екваторот изнесувала 51,7°. Најголемото растојание од Земјата го достигнал на 267 км, а најмалото на 191.
Презвитер Козма
Презвитер Козма е црковен писател од X век. Ги напишал беседите „Беседа против богомилите“ и „За монасите“.
Прва беседа
Во првата раскажува за учењето на Поп Богомил и за неговите следбеници, така, расправајќи се со нив, тој се обидува да ги критикува нивните ставови и однесувањe и да докаже дека тоа во никој случај не го одобрува Бог.
Ги критикува за непочитувањето на иконите, крстот, реликвиите на светците, од разни причини, за нивниот нападен и непријателски став кон богатите, власта и црквата, како и кон нивните верни слуги, и за тоа што ги учат сиромашните членови на општеството да не се потчинуваат на господарите и слично.
Втора беседа
Во втората тој го критикува тој дел од тогашниот монашки слој во бугарското општество, кој дејствувал и живеел на начини што тој лично ги смета за развратни или недоволно побожни.
Неговата концепција за тоа како треба да живеат монасите, т.е. дека не треба да ги занемаруваат своите монашки завети за пост, постојана молитва и сексуална воздржаност, мора да бидат споделени од официјалните власти во Бугарија, бидејќи Презвитер Козма бил писател на дворот на царот Петар I, како и од целиот народ што живеел во бугарската држава, за што сведочи појавата и брзото ширење на богомилството во средновековната бугарска држава.
За танците
Во ракопис од 10 век се споменува дека обичните луѓе играат и пеат со харфи и сакаат игри и спектакли. Оваа љубов на луѓето кон игри и песни е толку голема што предизвикува укор од свештенството. Презвитер Козма, како бранител на христијанството, му се спротивставува на народот и особено против игрите и песните, прогласувајќи ги за „демонски“.
Никифор Григора – римскиот писател и научник, забележува во својот документ дека македонскиот народ продолжува да шири и сака народни песни и игри, и покрај борбата на црквата. Во 1325-1326 година тој го обиколил македонскиот регион околу Струмица и рекол дека младите мажи и жени откако ја напуштиле црквата се собрале да пеат и да танцуваат.
Свинички манастир
'''Свинички манастир „Св. Атанасиј“''' (Μονή Αγίου Αθανασίου Σφηνίσσης) — манастир кај Кипсели, Берско, Егејска Македонија. Влегува во состав на Берско-негушко-камбаниската епархија на Цариградската патријаршија.
Географија
Манастирот е сместен на десниот брег на Бистрица, јужно од селото Кипсели. Наречен е по некогашното село Свиница, напуштено во првите децении на XX век.
Историја
Манастирот е основан во средината на XVIII век. Во 1822 г, за време на Негушкото востание е уништен. Подоцна е обновен. За време на Грчката вооружена пропаганда во Македонија служел како база за андартите.
Во 1922 г. станал сиропиталиште за децата-сираци меѓу доселените Грци. Во 1928 г. манастирот имал 102 деца и 30 лица персонал. Истата година настрадал во земјотресот. Неговата обнова започнала во 1950-тите. Ограден е со висок ѕид и наликува на византиска тврдина.
Лангенхорн (Хамбург)
Лангенхорн е кварт во округот Хамбург-Норд на Хамбург, Германија.
Историја
На 25 јануари 1332, Лангенхорн бил продаден на Хамбург од грофот на Холштајн. Оттогаш, Лангенхорн бил дел од Хамбург.
Подкамп на концентрациониот камп Нојенгаме постоел во Лангенхорн од 12 септември 1944 до 4 април 1945.
Географија
Во 2006, според статистичкото биро на Хамбург и Шлезвиг-Холштајн, квартот Лангенхорн имал вкупна површина од 13,8 км2. На север и запад е покраината Шлезвиг-Холштајн. На исток е квартот Хумелсбител, во округот Вандсбек и на југ е квартот Фулсбител.
Демографија
Во 2006, населението на квартот Лангенхорн било 40.425. Густината на населеност била 2939 PD/sqkm. 18,1% биле деца под 18 години, а 20,1% имале 65 или повеќе години. 11,8% биле имигранти. 1.975 биле регистрирани како невработени. Во 1999, имало 20.546 домаќинства и 43,8% од сите домаќинства биле сочинети само од еден член.
Образование
Постојат 6 основни и 5 средни училишта во квартот Лангенхорн.
Инфраструктура
Основан во 1832, почесниот конзулат на Кралството Белгија се наоѓа во улицата Langenhorner Markt 9.
Здравствен систем
Alskelpios Klinik Nord има вкупно 1.331 кревет и 143 места во дневните центри во 13 департмани. Поделена е на деловите Ochsenzoll и Heidberg, порано двете независни јавни болници. Двете се општи болници и универзитетски болници на универзитетот во Хамбург и имаат капацитет за примање на итни случаи. Делот Оксенцол, Лангенхорнер Хаусе 560, е специјализирано во психијатриски проблеми и геријатриски болести. Делот Хајдберг, Тангштетер Ландштрасе 400, делумно се наоѓа во поранешните СС бараки, има оддели за офталмологија, уши, нос и грло и гинекологија.
Има 22 дневни центри за деца, 57 лекари во приватни ординации и 11 аптеки.
Познати луѓе
Хелмут Шмит, поранешен канцелар на Германија, живее во Лангенхорн.
Сњежка
Сњежка (Sněžka, Śnieżka, Schneekoppe) — планина на границата на Чешка и Полска, и најстакната точка на Шлескиот Срт во венецот Крконоше. Со ова е највисока планина во Чешка, на венецот Крконоше и целите Судети.
Историја
Првото документирано искачување на планината се случило во 1456 г. од непознат венецијански трговец во потрага по драги камења. Набргу потоа се појавиле и првите населени места на планината, претежно во облик на рударски населби, каде населението се занимавало со добивање на бакар, железо и арсен. Рударските окна се зачувани и до денес, и долги се вкупно.
Првото германско име на планината е Ризеберг („џиновска планина“), спомнато од Георгиј Агрикола во 1546 г. По петнаесет години се јавува името Ризенберг на картата на Шлеска на Мартин Хелвиг. Подоцна германското име се сменило во Ризенкопе („џиновска чука“), за на крај да го добие називот Шнекопе („снежна чука“).
На чешки, планината прво се нарекувала Пахрбек Сњежни (снежна чука), подоцна Сњежка, а името Сњежовка е усвоено во 1823 г. Во постаро време, планината на полски се нарекувата Гура Олбжимја („џиновска планина“).
Најстар објект на врвот е параклисот „Св. Лаврентиј“ (Laurentiuskapelle), изграден околу 1665–1681 г. од шлеското семејство Шафгоч како меѓник на нивниот имот. Околната територија, заедно со рудниците, биле во сопственост на ова семејство сè до 1945 г. Во 1850 г. е изграден планинарскиот дом Пруска колиба на шлеската (полска) страна, а во 1868 г. е направен и домот Чешка колиба на чешка страна. Пруската колиба е обновувана заради пожари во 1857 и 1862 и по 1945 г., па на крајот срушена во 1967 г. Чешката колиба се запустила по 1990 г. и е урната во 2004 г.
Во 1900 г. на врвот е изградена дрвена метеоролошка станица. Интересно е што била единствената неоштетена метеролошка станица цела Средна Европа по Втората светска војна. Урната е во 1980-тите.
Планината денес
Планината е мошне популарно планинарско одредиште за туристи од Чешка, Полска и Германија, кои ја посетуваат во летниот период. На полска страна има видиковец со ресторан во облик на диск, изграден во 1974 г., матеоролошка станица и параклисот Св. Лаврентиј. На чешка страна се остатоците од Чешката колиба, пошта и седечка жичница која поаѓа од Пец под Сњежка на подножјето на планината.
Метрополитенска област
Метрополитенска област или Метро област, претставува голем населен центар, составена од голем град и неговата околина или повеќе градови со нивните околини. Метрополитенска област е релативно компактна целина која ја поврзуваат транспортни врски, трговија, снабдување, вработување и сл.
''Забелешка: понекогаш се употребува скратената форма Метро без додавката „област“ (Пр: Метро Манила). Тоа не треба да се меша со Метро - јавен транспорт. ''
Забелешка: Населението на самите градови е помала од нивната метро област (понекоаш и многупати помала. Пр: Вашингтон)
Ан 2 (Нежилово)
Во планинскиот дел, на една височинка што се издига над селото се наоѓаат остатоци од населба, и тоа фрагменти од керамички садови и питоси. Населбата лежи покрај карванскиот пат кој од Бучин Ан (село Талаш- манци), по гребенот на Осогово, врвел кон исток.
Диме Трајковски
Диме Јорданов Трајковски ( во —  во ) — македонски партизан, борец за слобода на Македонија и учесник во НОВ.
Животопис
Потекнувал од сиромашно семејство. Основно училиште завршил во селото. Се занимавал со земјоделство и чување на добиток. Во септември 1944 година стапил во Шеснаесеттата македонска ударна бригада со која учествувал во сите борби на Бригадата против балистите и Германците на падините на Скопска Црна Гора. По борбите за ослободување на Скопје, учествувал во ликвидирањето на одметнатите балистички банди на Косово, а подоцна со Бригадата заминал во Срем. Бил учесник во големата офанзива на Првата југословенска армија. Во борбите за ослободување на Срем, во првата половина на април 1945 година, храбро загинал во еден судир против германските вооружени сили.
Космос-280
Космос-280 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 23 април 1969 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-280 бил надгледувачки сателит.
Итала (ловиште)
Итала (англ. Itala Game Reserve) — ловиште површина од 290 км2 нерамен планински крај на северот на провинцијата Квазулу-Натал, околу 400 км северно од градот Дурбан во ЈАР. Ова е едно од најновите ловишта во ЈАР. Надморската височина се движи од 400 m до 1450 m, па затоа теренот се одликува со голема разноликост - од густо обраснати речни долини, па сѐ до тревнати висорамнини, с'ртови и гребени.
Во ловиштето живее секаков крупен дивеч, освен лавот.
Последниот предизвик (филм од 1967)
Последниот предизвик (англиски: Last Challenge) - американски филм од 1967 година, во режија на Ричард Торп, според сценариото на Џон Шери. Главните улоги ги играат: Глен Форд, Енџи Дикинсон, Чед Еверет, Гари Мерил, Џек Елам и Кевин Хаген.
Содржина
Шерифот Ден Блејн (го игра Форд) е познат како најбрзиот револвераш на Западот. Во неговиот град пристигнува младиот револвераш Лот Мегваер (го игра Еверет), кој сака да го убие шерифот и така да се здобие со слава. При првата средба, тие се спријателуваат при што Блејн гледа со симпатија кон младото момче кое го потсетува на него во младоста. Од друга страна, кога Лот ќе сфати дека неговиот нов пријател е всушност шерифот кого треба да го убие, тој не се откажува од својата намера. Девојката на Блејн, убавата сопственичка на салунот Лиса Дентон (ја игра Дикинсон) се обидува на сите начини да го спречи нивниот двобој.
Лена Мајер-Ландрут
Лена Мајер Ландрут (Lena Meyer-Landrut), позната како Лена (родена на 23 мај 1991 во Хановер) — германска пејачка, која ја претставуваше Германија на Евровизија 2010, која се одржа во Осло и победи со песната „Satellite“.
Лена настапи со три песни на германскиот избор на песна за Евровизија 2010 Unser Star für Oslo (Нашата ѕвезда за Осло), со што стана првата пејачка која дебитирала со три песни меѓу првите пет на ранг листите во Германија. Песната „Satelite“ се најде на првото емсто и беше наградена со златна плоча. Во мај 2010, Лена го издаде својот прв албум, насловен My Cassette Player, кој дебитираше на првото место на листата за албуми во Германија.
Животопис
По таткова линија, Лена Мајер-Ландрут е внука на германскиот дипломат Андреас Мајер-Ландрут. Пораснала како единец, живеејќи со својата мајка во родниот Хановер. Татко ѝ го напуштил семејството, кога таа имала само две години. Веќе на петгодишна возраст, започнала да посетува курсеви по танцување. Најпрвин посетувала часови по балет и џез танци, но подоцна и модерни танци како хип-хоп. Освен тоа, таа имала љубов и кон пеењето. Во 2007, заедно со еден школски другар, Лена го формирала музичкото дуо „Stenorette 2080“, коешто станало познато со снимањето на текстовите на нивните песни со диктофон. Посветеноста на музиката ја продолжила со пеење на песни од други изведувачи, како оние на Clueso, Адел, Кејт Неш, Ванеса Карлтон и германската поп рок група Wir sind Helden.
За приватниот живот на Лена малку е познато. Таа одговара ретко на прашањата од оваа тема на своите интервјуа.
Во 2009 година, Лена имала епизодна улога во телевизиските емисии: K11 – Kommissare im Einsatz, Helfen Sie mir! и Richter Alexander Hold.
Unser Star für Oslo
И покрај тоа што немала никакво пејачко искуство претходно, Лена одлучила да учествува на емисијата за таленти Unser Star für Oslo (Нашата ѕвезда за Осло), којашто беше нов вид на емисија за избор на претставникот на Германија на Евровизија. Емисијата беше организирана од страна на националниот предавател ARD и приватниот телевизиски канал ProSieben, како и од музичкиот продуцент и водител Штефан Раб. Во конкуренција на 4.500 пријавени, таа беше избрана меѓу 20 завршни учесници во емисијата. Кога била запрашана за тоа што ја мотивирало да учествува, таа одговорила: "„Сакам да се испробам. Сакав да видам како се чувствувам и да слушнам што луѓето со познавање имаат да кажат за тоа. Лично, не можам целосно да си пресудам.“" По нејзиното прво излегување на сцената, изведувајќи ја песната „My Same“ од британската пејачка Адел, Лена добила многу пофалби од жирито во емисијата и веднаш била проглаен за фаворит. Следната седмица, песната „My Same“ се нашла на ранг листитата во Германија на 61. место. Лена обезбедила учество во завршниот натпревар на Unser Star für Oslo, главно поради изведбата на помалку познати песни на меѓународно познати изведувачи како The Bird and the Bee, Кејт Неш, Паоло Нутини и Лиза Мичел. Од вкупно осумте препеани песни, дури пет се нашле на ранг листите во Германија, притоа заземајќи го и првото место. Во завршницата на изборот, одржана на 12 мај 2010, Лена пеела три песни, кои биле специјално напишани за изборот: „Bee“, „Satellite“ и „Love Me“. Преку гласање на публиката, песната „Satellite“, чијшто текст го напишале Џули Фрост и Џон Гордон, била избрана за нејзин претставник, во случај да победи. Во вотриот круг од гласањето, Лена победила на изборот за претставник на Германија на Евровизија 2010, победувајќи ја Џенифер Браун. Видео спотот за песната „Satellite“ бил објавен ноќта кога се одржала и завршницата на изборот, а на германската национална телевизија официјално бил претставен четири дена подоцна.
За време на емисијата, на Лена се гледало како јасен фаворит за победа, што се одразило и на коефициентите на обложувањето на Интернет. Еден ден по победата во емисијата Unser Star für Oslo, сите нејзини три песни, кои ги отпеала во завршницата на изборот се нашле на врвот на iTunes Store, со што станала првата пејачка која го постигнала тоа. Во првата седмица по изборот, песната „Satellite“ била подигната повеќе од 100.000 пати, со што станала најбрзо продаваниот германски дигитален производ некогаш. Трите песни се нашле меѓу првите 5 песни на германската ранг листа, заземајќи ги првото, третотот и четвртото место, нешто што никој претходно го нема направено, откако ранг листата била составена во 1959 година. Песната „Satellite“ ги исполни критериумите за да биде наградена со златна плоча по првата седмица и платинеста по четвртата седмица од нејзиното објавување. Песната останала на првото место на ранг листите во Германија пет последователни седмици. Во Австрија и во Швајцарија, песната се искачи до местото бр. 2 на ранг листите во обете земји.
За време на настапот на Unser Star für Oslo, Лена продолжила да оди на училиште. Завршната емисија се одржала еден месец пред нејзините последни испити. Пред испитите, таа го објавила нејзиниот прв албум, насловен My Cassette Player, на 7 мај 2010 година. Во продукција на Штефан Раб, албумот ги вклучува песните: „Satellite“, „Love Me“ и „Bee“, како и две препеани песни и осум небјавени. Таа е заслужна како соавтор на текстовите на пет песни. АЛбумот дебнитираше на првото место на ранг листата за албуми во Германија, на третото место на ранг листите за албуми во Австрија и Швајцарија и на петтото место на ранг списокот на европски 100 албуми, објавена од магазинот Billboard.
Како последица на нејзиниот успех во Германија, Лена изјави дека ужива во пеењето како глумица, но објасни дека „не е опседната со создавањето музика цел живот“. Таа изјави дека сериозно планира да започне да посетува часови по музика по завршувањето на училиштето, но дека е несигурна во поглед на времето. Таа, истот така изјави дека на неа влијаат пејачките Адел, Кејт Неш и Ванеса Карлтон, но и германскиот пејач Clueso и германската поп рок група Wir sind Helden. Нејзиниот изведувачки стил беше опишан како оној на Лили Ален.
Победата на Евровизија 2010
Како претставник на една од четирите покровители на Евровизија, Лена имаше обезбедено директно учество во финалната вечер на фестивалот. Германија обезбеди вајлд-карта за време на ждрепката за настап на учесниците во финалето и од 25. изведувачи, германската делегација го одбра да настапи под реден број 22. Лена настапи во скромен црн фустан со четири, исто така облечени во црно, следечки вокали. По завршувањето на гласањето, таа победи со 246 бода, со дури 76 повеќе од гвторопкласираната Турција и 84 повеќе од третопласираната Романија.
Во следната табела е направен список на земји по бројот на бодови кои ѝ ги доделија на Лена со песната „Satellite“
На изборот на песна на Еврвоизија 2010 гласаа сите 39 земји, кои земаа учество. Притоа, една земја не можеше да гласа за својот претставник, доколку истиот учествувал и во финалната вечер. Германија победи за вторпат на Евровизија, по победата на Никол во 1982.
Синглови
„Satellite“, „Bee“ и „Love Me“ се рангирани истовремено
796 п.н.е.
796 п.н.е. — година според општоприфатениот календар. Тоа била 796. година пред новата ера, 796. од првиот милениум п.н.е., 96. од 8 век п.н.е. и седма од 790-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4712 и 4713 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3954 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2964 и 2965 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 43 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 796 година се протега во 1840 и 1841, додека според второто гледиште, годината трае во текот на 1900 и 1901 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 253 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1461 и 1460 исламска година пред хиџра.
NGC 6800
NGC 6800 — расеано ѕвездено јато во соѕвездието Лисица, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 6800 се споменува и како OCL 123.
Откривање
Објектот е откриен на 10 септември 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6800 е од видот III2p. NGC 6800 има само една позната привидна димензија, која изнесува 5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 19 ч 27 м 0 с, а неговата деклинација, односно висината на лакот на тој агол, +25° 5' 30"".
Други поделби
Проучување на NGC 6800 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 161; додека во Каталогот на основни ѕвезди (GSC) е групиран под бројот 2129. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 185.
Олга Висингер-Флоријан
Олга Висингер-Флоријан  ( Olga Wisinger-Florian) ( 3 ноември 1844, Виена; 27 февруари мај 1926, Графенегг) била австриска сликарка, импресионист, главно сликала пејзажи и  мртва природа. Таа била претставник на австрискиот „Stimmungsimpressionismus“ (Импресионизам на расположението), лабава група австриски импресионистички сликари што се сметала за авангарда во 1870-тите и 1880-тите. .
Животопис
Олга Висингер-Флоријан е родена и живеела цел живот во Виена. Таа започнала со приватни часови по уметност на 19 години. Под притисок од родителите, таа ги следела желбите на нејзините родители и вежбаше за како концертна пијанистка со Julулиус Епштајн.
Од 1868 до 1873 година имала одреден успех како пијанистка, сè додека поради повреда на раката не се повлекла од музицирање со пијаното.
На 30-годишна возраст, Висингер-Флоријан му се вратила на сликарството и се посветила целосно на студиите за ликовната уметност. Таа студирала прво кај Август Шефер, а потоакај Емил Јакоб Шиндлер. Кога имала 35 години, била вклучена во изложба на Виенската асоцијација за уметност. Таа беше една од само девете жени кои биле замолени да придонесат за „Die österreichisch-Ungarische Monarchie“, изложба на која учествувале ликовни уметници кои биле од сите земји во состав на Австроунгарската империја - таа била единствена жена претставник од Австрија.
Од 1881 година, таа редовно учествувала на годишните изложби поставени во куќата на уметноста.
Делата што ги изложила на меѓународните изложби во Париз и Чикаго и донеле светско признание. Висингер-Флоријан ги изложила своите слики во Палата на ликовните уметности, 1893 Светска изложба во Чикаго, Илиноис.
На нејзините пејзажни слики, таа ги внесувала ликовните идеи и пристап на Шиндлер кон природата. Мотивите што таа ги користела, како што се погледите врз авенииит со дрвја, градините и полињата, директно асоцирале на делата на нејзиниот учител.
По раскинувањето со Шиндлер во 1884 година, таа тргнала по својот пат.
Нејзината концепција за пејзажите станала пореална. Нејзиното доцно дело го карактеризирале за богата и повеќеслојна, згасите палета, со видливи призвуци на експресионизам. Со пејзажните и мртвите природи од тој период, таа колористички до 1890-тите, таа била со години пред своето време.
И покрај нејзиниот длабока старост таа како сликар, била вклучена во ликовната и активна уметничка елита на Виена,.
Нејзиното сликарство беше вклучено во изложбата „Град на жените:  уметници во Виена од 1900 до 1938 година“ во 2019 година во Österreichische Galerie Belvedere.
Фурна (Нежилово)
Фурна — археолошко наоѓалиште во кратовското село Нежилово.
Наоѓалиштето претставува населба и топилница од римско време.
Во непосредната близина на Речно маало, на левиот брег на Нежиловски Дол, на поголем простор има остатоци од згура, градежен материјал, како и фрагменти од керамички садови.
Agioi Pantes (island)
Agioi Pantes (Άγιοι Πάντες), е остров во Грција, северно од брегот на Lasithi, источен Крит, во близина на Agios Nikolaos. Tој бил наречен Pyrrhа или Pyrra (Πύρρα).
За управувањето со царството
За управувањето со царството (De Administrando Imperio) е дело од X век напишано од царот Константин VII Порфирогенит|. Грчкиот наслов на делото е Πρὸς τὸν ἴδιον υἱὸν Ρωμανόν („За [мојот] син Роман“). Ова дело во основа е еден вид на дипломатско-етнографски теориски прирачник наменет за неговиот наследник и син Роман II (959-963).
Американски снајперист (филм од 2014)
Содржина
Филмот е снимен според вистинска приказна за најуспешниот снајперист во американската историја. Крис Кајл (го игра Купер) живее во мало провинциско место во Тексас и одвреме-навреме учествува на натпреварите во родео. Уште како дете, тој се одликувал со неверојатна прецизност при пукањето со пушка. Еден ден, поттикнат од телевизиската репортажа за терористички напад врз американската амбасада, тој одлучува да стане дел од американските специјални сили „Фоки“ и да се вклучи во борбата против тероризмот. Додека поминува низ тешката обука, во еден бар Крис ја запознава убавата девојка Таја (ја игра Милер) која набрзо ќе му стане жена. Веднаш по женидбата, Крис е испратен на задача во Ирак, каде многу брзо стекнува статус на легенда во редовите на американската војска, поради големиот број успешни погодоци со снајперот. За разлика од бројни негови колеги, кои понекогаш се сомневаат во исправноста на нивната борба, Крис е секогаш цврст, решителен и истраен во борбата против терористите.
По некое време, незадоволен од својата улога како снајперист, Крис самоволно им се придружува на маринците и заедно со нив учествува во потрагата по терористите, одејќи од една до друга куќа. Притоа, тој е опседнат од желбата да го зароби злогласниот терорист познат по прекарот „Касап“, а истовремено, негов најголем противник е ирачкиот снајперист Мустафа (поранешен учесник на Олимписките игри), кој убива и ранува голем број американски војници. Омразата на Крис кон терористите се зголемува кога ќе почнат да гинат неговите најблиски соработници. Најпосле, тој добива информација за можното место каде се наоѓа Мустафа и успева да го убие со прецизен погодок од огромна далечина. Меѓутоа, тој и неговите другари се опколени од голем број ирачки терористи и по голема борба, Крис едвај успева да си го спаси животот.